b'\n_START_ARTICLE_\nMatic in Bla\xc5\xbeka\n_START_SECTION_\nKnji\xc5\xbeevne osebe\n_START_PARAGRAPH_\nMatic je glavni junak in obiskuje 3. b razred. Je edinec, ki si \xc5\xbeeli doma\xc4\x8de \xc5\xbeivali. Matic je na za\xc4\x8detku zgodbe poln predsodkov do Bla\xc5\xbeke nato pa spozna v kak\xc5\xa1ni stiski \xc5\xbeivi in skupaj z Uro\xc5\xa1em ji sku\xc5\xa1ata pomagati. Kljub nekaj zapletom jima na koncu to tudi uspe._NEWLINE_Bla\xc5\xbeka je druga osrednja oseba v tej knjigi. Tudi ona obiskuje 3. b razred, vendar se z so\xc5\xa1olci ne razumejo. Nih\xc4\x8de ne ve zakaj se ne razumejo, samo no\xc4\x8dejo se dru\xc5\xbeiti z njo, saj nosi stare \xc5\xa1kornje in prevelike bunde. Bla\xc5\xbeka zbira star papir, da si bo lahko pla\xc4\x8dala kon\xc4\x8dni izlet. Na koncu knjige Bla\xc5\xbeka dobi nove prijatelje._NEWLINE_Uro\xc5\xa1 Tudi Uro\xc5\xa1 obiskuje 3. b razred. Je Mati\xc4\x8dev prijatelj in tudi se ne dru\xc5\xbei z Bla\xc5\xbeko, \xc4\x8deprav ne ve zakaj. V knjigi pomaga Maticu pri njegovem na\xc4\x8drtu._NEWLINE_Stranski liki: Mati\xc4\x8devi star\xc5\xa1i, so\xc5\xa1olci in so\xc5\xa1olke 3. b razreda, u\xc4\x8diteljica 3. b razreda\n_START_SECTION_\nAnaliza dela\n_START_PARAGRAPH_\nSodobna pravljica, ki obravnava druga\xc4\x8dnost med otroki. Kraj dogajanja je v \xc5\xa1oli in pri Maticu doma. Glavni knji\xc5\xbeevni osebi sta Matic in Bla\xc5\xbeka, u\xc4\x8denca 3. b razred. Uro\xc5\xa1, Mati\xc4\x8devi star\xc5\xa1i, so\xc5\xa1olci in u\xc4\x8diteljica pa so stranske knji\xc5\xbeevne osebe. \xc4\x8cas dogajanja je februarja \xe2\x80\x93 okoli pusta._NEWLINE_V uvodu zgodbe je predstavljen odnos Matica in ostalih u\xc4\x8dencev 3. b do so\xc5\xa1olke Bla\xc5\xbeke._NEWLINE_Zaplet zgodbe predstavlja Mati\xc4\x8devo spoznanje, da je Bla\xc5\xbeka revna in mora zbirati star papir, da bo lahko od\xc5\xa1la z njimi na kon\xc4\x8dni izlet. Odlo\xc4\x8di se da ji bo pomagal._NEWLINE_Razplet zgodbe je pri\xc4\x8dakovan saj so\xc5\xa1olci s pomo\xc4\x8djo Matica Bla\xc5\xbeko sprejmejo medse in ji pomagajo zbirati star papir, da bo lahko od\xc5\xa1la z njimi na kon\xc4\x8dni izlet.'